12. 6. 82 De Europæiske Fællesskabers Tidende Nr. L 162/27 RÅDETS FORORDNING (EØF) Nr. 1430/82 af 18. maj 1982 om indførelse af importrestriktioner for hamp og hampefrø og om ændring af forordning (EØF) nr. 1308/70 for så vidt angår hamp RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, særlig arti- kel 42, 43 og 113, under henvisning til forslag fra Kommissionen, under henvisning til udtalelse fra Europa-Parlamen- tet (), under henvisning til udtalelse fra Det økonomiske og sociale Udvalg (?), og ud fra følgende betragtninger: den stigende anvendelse af narkotiske midler i Fæl- lesskabet kan blive en fare for folkesundheden; hampeplantens stængel indeholder i nogle tilfælde visse rusgifte; samtidig er hampedyrkningen i Fæl- lesskabet ikke uden økonomisk betydning i visse regioner; for at undgå at hampedyrkningen i Fælles- skabet og indførselen af rå hamp og hampefrø skal forøge ovennævnte risiko, bør der dels indføres en begrænsning af støtten som omhandlet i artikel 4 i Rådet forordning (EØF) nr. 1308/70 af 29. juni 1970 om den fælles markedsordning for hør og hamp (), senest ændret ved tiltrædelsesakten af 1979, således at den kun ydes for sorter, der giver tilstrækkelige garantier, og dels bør der indføres forbud mod ind- førsel af hamp og hampefrø, som ikke giver sådanne garantier for folkesundheden; der bør sættes en passende gennemførelsesfrist for disse foranstaltninger — UDSTEDT FØLGENDE FORORDNING: Artikel I I artikel 4, stk. 1, i forordning (EØF) nr. 1308/70 indsættes følgende som andet afsnit: »Støtten til hamp ydes dog kun, såfremt ham- pen er fremstillet af frø af sådanne sorter, der giver visse garantier, som skal fastsættes, med hensyn til indholdet af rusgifte i det høstede produkt.«. Artikel 2 I. Indførsel af rå hamp henhørende under pos. 57.01 i den fælles toldtarif er kun tilladt, så- fremt produktet opfylder de i artikel I nævnte betin- gelser. 2. Indførsel af hampefrø henhørende under pos. 12.01 A i den fælles toldtarif er kun tilladt, så- fremt frøene giver de i artikel I nævnte garantier. 3. Indførsel af hampefrø, ikke knuste, hemhørende under pos. 12.01 B i den fælles toldtarif er kun til- ladt, såfremt — procentsatsen af spirede frø ikke overstiger et maksimum, der skal fastsættes, eller - — frøene skal anvendes til videnskabelige eller tekniske forsøg. 4. Rådet fastsætter med kvalificeret flertal og på forslag af Kommissionen de almindelige gennemfø- relsesbestemmelser til denne artikel. Artikel 3 Denne forordning træder i kraft på tredjedagen efter offentliggørelsen i De Europæiske Fællesskabers Tidende. Den anvendes fra — den 1. august 1983 for så vidt angår hamp, — den 1. januar 1983 for så vidt angår frø af hamp. Denne forordning er bindende i alle enkeltheder og gælder umiddelbart i hver med- lemsstat. Udfærdiget i Bruxelles, den 18. maj 1982. () EFTnr. C 104 af 26. 4. 1982, s. 25. (?) EFTnr. C [ 14 af 6. 5. 1982, 5. 1. (?) EFTnr.L 146 af 4. 7. 1970, . 1. På Rådets vegne P. de KEERSMAEKER Formand